wickkiey/tamil-wikipedia-markdown huggingface dataset:
# தலைமைச் செயலக கட்டிடம், புது தில்லி



**தலைமைச் செயலகக் கட்டிடம்** (*Secretariat Building*) அல்லது **நடுவண் தலைமைச் செயலக வளாகம்** (*Central Secretariat*) இந்திய அரசின் நிர்வாகத்தை நடத்தும் நடுவண் தலைமைச் செயலகம் இயங்கும் கட்டிடமாகும். 1910களில் கட்டப்பட்ட இந்தக் கட்டிடத்தில் இந்தியக் குடியரசு அமைச்சரவைகளில் சில முக்கியமான அமைச்சரகங்கள் இயங்குகின்றன. புது தில்லியின் இரைசினாக் குன்றில் இக்கட்டிடம் ராஜ்பத்திற்கு இருபுறமும் சமச்சீராக அமைந்துள்ள இரு வளாகங்களாக (வடக்கு வளாகம், தெற்கு வளாகம்), குடியரசுத் தலைவர் மாளிகையை ஒட்டி அமைந்துள்ளது.  

## வரலாறு

1911இல் பிரித்தானிய இந்தியப் பேரரசின் தலைநகராக தில்லி அறிவிக்கப்பட்ட பிறகு புது தில்லியை நகமாக திட்டமிடல் மற்றும் ஆளுநர் மாளிகை (தற்போதைய குடியரசுத் தலைவர் இல்லம்) ஆகியவற்றை நிர்மாணிப்பதற்கான பொறுப்பு எட்வின் லூட்டியன்சு வசம் ஒப்படைக்கப்பட்டது. பின்னர் பிரித்தானியக் கட்டடக் கலைஞர் எர்பெர்ட்டு பேக்கர் அவருடன் சேர்ந்தார். இரைசினாக் குன்று அருகே அமைந்துள்ள தலைமைச் செயலகத்தின் வடிவமைப்பை பேக்கர் எடுத்துக் கொண்டார். ஆளுநர் இல்லத்தை விட செயலகம் குறைந்த உயரத்தில் இருக்க வேண்டும் என்று லுலூட்யன்சு விரும்பினார். ஆனால் பேக்கர் அதை அதே உயரத்தில் எழுப்ப விரும்பியிருந்தார். இறுதியில் பேக்கரின் நோக்கங்கள் நிறைவேறின.  

இந்தியாவின் தலைநகரம் தில்லிக்கு மாற்றப்பட்ட பிறகு, 1912 ஆம் ஆண்டில் வடக்கு தில்லியில் ஒரு தற்காலிக செயலகக் கட்டிடம் கட்டப்பட்டது. 1931இல் புதிய தலைநகரம் திறக்கப்படுவதற்கு ஒரு தசாப்தத்திற்கு முன்னர், பழைய தில்லியில் உள்ள 'பழைய செயலகத்திலிருந்து' புதிய தலைநகரத்தின் பெரும்பாலான அரசு அலுவலகங்கள் இங்கு இடம்பெயர்ந்தன.  

வங்காள மாகாணம் மற்றும் சென்னை மாகாணம் உட்பட பிரிட்டிஷ் இந்தியா தொலைதூரப் பகுதிகளிலிருந்து பல ஊழியர்கள் புதிய தலைநகருக்கு அழைத்து வரப்பட்டனர். அதைத் தொடர்ந்து, கோல் மார்க்கெட் பகுதியைச் சுற்றி அவர்களுக்கான வீடுகள் உருவாக்கப்பட்டன.  

பழைய செயலகக் கட்டிடம் இப்போது தில்லி சட்டமன்றத்தைக் கொண்டுள்ளது. அருகிலுள்ள நாடாளுமன்ற மாளிகை பின்னர் கட்டப்பட்டது. . நாடாளுமன்றக் கட்டடத்தின் கட்டுமானம் 1921 இல் தொடங்கப்பட்டது. மேலும் இந்தக் கட்டிடம் 1927 இல் திறக்கப்பட்டது.  

இன்று, இப்பகுதியில் தில்லி மெட்ரோவின் மத்திய செயலக நிலையம் சேவை செய்கிறது.  

## தலைமைச் செயலகக் கட்டிடத்தின் புகைப்படங்கள்

## இதனையும் காண்க
- கடமைப் பாதை
- குடியரசுத் தலைவர் இல்லம்
- இந்தியாவின் வாயில்
# பன்னாட்டுக் காவல்துறை அறிவிப்பு

**பன்னாட்டுக் காவல்துறை அறிவிப்பு** அல்லது **இண்டர்போல் அறிவிப்பு** (Interpol notice), கடும் குற்றச் செயல்கள் செய்து விட்டு வெளிநாடுகளில் தங்கியிருக்கும் தேடப்படும் குற்றவாளிகள், காணாமல் போனவர்கள், அடையாளம் தெரியாத இறந்தவரின் உடல், ஒரு நாட்டின் இறையாண்மைக்கு எதிராக அச்சுறுத்தல்கள் ஏற்படுத்துபவர்கள், சிறையிலிருந்து தப்பி வெளிநாடுகளில் பதுங்கியவர்கள் போன்றவர்களைக் குறித்து, உறுப்பு நாடுகள் கேட்டுக் கொள்வதின் பேரிலோ, ஐக்கிய நாடுகள் அவை அல்லது பன்னாட்டு நீதிமன்றம் கேட்டுக் கொள்வதின் பேரிலோ, அல்லது தானாகவோ இண்டர்போலால் அனைத்து உறுப்பு நாடுகளுக்கும் குற்றவாளிகள் குறித்து அனுப்பப்படும் சுற்றறிக்கையாகும்.  

## அறிவிப்பின் நிறங்கள்
குற்றங்களின் தன்மைக்கு ஏற்ப பன்னாட்டுக் காவல்துறையின் அறிவிப்புகள் சிவப்பு, நீலம், பச்சை, மஞ்சள், கருப்பு, ஆரஞ்சு மற்றும் ஊதா போன்ற வண்ண குறியீடுகள் கொண்டுள்ளது. எட்டாவது சிறப்பு அறிவிப்பானது, ஐக்கிய நாடுகள் பாதுகாப்பு அவை கேட்டுக் கொள்வதன் பேரில் வெளியிடப்படும்.  

அவற்றுள் *சிவப்பு வண்ண அறிவிப்பு* (Red Corner Notice) வெளிநாடுகளில் தங்கியிருக்கும் குற்றவாளிகளை கைது செய்யும் நடவடிக்கைக்கானது.  

## அறிவிப்பு மொழிகள்
ஆங்கிலம், எசுப்பானியம், பிரஞ்சு மற்றும் அரபு ஆகிய மொழிகளில் பன்னாட்டு காவலகத்தின் அறிவிப்பு வெளியாகிறது.
# தியான்யுவான் மனிதன்


**தியான்யுவான் மனிதன்** (சீனம்:&nbsp;<small>ம</small>&nbsp;, <small>எ</small>&nbsp;, <small>பி</small>&nbsp;*Tiányuándòng Rén*) என்பது, சீனாவின் பீஜிங்குக்கு அண்மையில் உள்ள தியான்யுவான் குகையில் கண்டுபிடிக்கப்பட்ட எலும்பு முதலான எச்சங்களினால் குறிக்கப்படும் மனிதன் ஆகும். 2007ம் ஆண்டில், ஒரு மனிதனுக்குரிய 34 எலும்புத்துண்டுகளை ஆய்வாளர்கள் இக்குகையில் கண்டுபிடித்தனர். கதிரியக்கக்கரிமக் காலக்கணிப்பு (Radiocarbon dating) அடிப்படையில், மேற்படி எலும்புகள் இற்றைக்கு 42,000 முதல் 39,000 வரையிலான காலப்பகுதியைச் சேர்ந்தவை. இதன்படி, இந்த எலும்புகள் போர்னியோவின் சரவாக்கில் உள்ள நியா குகையில் கண்டெடுக்கப்பட்ட இதுபோன்ற எலும்புகளை விடச் சற்றுக் காலத்தால் பிந்தியது ஆகின்றது.  

ஓரிடத்தான் பகுப்பாய்வுகள், தியான்யுவான் மனிதனின் உணவின் பெரும்பகுதி, நன்னீர் மீனின் இருந்து பெறப்பட்டது எனக் காட்டுகின்றன.  

2013ல் செய்யப்பட்ட டி,என்,ஏ சோதனைகள், இம்மனிதனுக்குத் தற்கால ஆசியர்கள், தாயக அமெரிக்கர்களுடன் தொடர்புகள் இருப்பதைக் காட்டின. ஆனால், தற்கால ஐரோப்பியர்களின் மூதாதையர்களிடம் இருந்து மரபியல் அடிப்படையில் ஏற்கெனவே விலகிவிட்டதையும் காட்டின.
# சஃப்தர்சங் வானூர்தி நிலையம்



**சஃப்தர்சங் வானூர்தி நிலையம்** (*Safdarjung Airport*, ) இந்தியத் தலைநகர் புது தில்லியில் உள்ள வானூர்தி நிலையமாகும். இது இதே பெயருள்ள சஃப்தர்சங் அண்டையலில் உள்ளது. பிரித்தானியாவின் இந்தியப் பேரரசு காலத்தில் **வில்லிங்டன் வான்களம்** என நிறுவப்பட்ட இது வானூர்தி நிலையமாக 1929இல் இயங்கத் தொடங்கியது. மும்பையின் ஜுஹு வானூர்தி நிலையத்திற்கு அடுத்து இந்தியாவின் இரண்டாவது வானூர்தி நிலையமாக இது துவங்கப்பட்டது. தில்லியின் முதல் மற்றும் ஒரே வானூர்தி நிலையமாகவும் விளங்கியது. இரண்டாம் உங்கப் போரின் போது இது மிகவும் பயன்படுத்தப்பட்டது. இந்திய-பாகிஸ்தான் போர், 1947 போதும் இது பெரிதும் இயக்கத்தில் இருந்தது. லூட்டியன்சு வடிவமைத்த புது தில்லியின் எல்லையில் அமைந்திருந்த இந்த வானூர்தி நிலையத்தை தற்போது விரிவடைந்த நகரம் முற்றிலும் சூழ்ந்துள்ளது. 1962 வரை நகரின் முதன்மை வானூர்தி நிலையமாக விளங்கிய சஃப்தர்சங் வானூர்தி நிலையத்திலிருந்து வான்சேவைகள் 1960களின் பிற்பகுதிகளிலிருந்து புதியதாகக் கட்டப்பட்ட இந்திரா காந்தி பன்னாட்டு வானூர்தி நிலையத்திற்கு மாற்றப்பட்டது. இந்த வானூர்தி நிலையத்தில் தாரை வானூர்தி போன்ற புதிய பெரிய வானூர்திகள் வந்து செல்ல வசதிகள் இல்லை.  

1928இல் இங்கு *தில்லி பறக்கும் சங்கம்* நிறுவப்பட்டது; இரு டி ஆவிலாந்து மோத் இரக வானூர்திகள் ‘தில்லி’, ‘ரோசனாரா’ எனப் பெயரிடப்பட்டு பயிற்சிகளுக்கு பயன்பட்டு வந்தன. 2001ஆம் ஆண்டு வரை இது இயக்கத்தில் இருந்தது. இருப்பினும் சனவரி 2002இல் செப்டம்பர் 11, 2001 தாக்குதல்கள் பிறகான பாதுகாப்பு நடவடிக்கைகளால் அரசு இங்கிருந்து பறப்பதை தடை செய்துள்ளது. தற்போது இச்சங்கம் இங்கு வானூர்தி பராமரிப்பு கல்வியை வழங்கி வருகின்றது. தற்போது பிரதமர், குடியரசுத் தலைவர் உள்ளிட்ட மிக முதன்மையான நபர்கள் இங்கிருந்து உலங்கு வானூர்தி மூலம் இந்திரா காந்தி பன்னாட்டு வானூர்தி நிலையம் செல்லப் பயன்படுத்துகின்றனர். உள்ள இராசீவ் காந்தி பவனில் குடிசார் வான்பயண அமைச்சகமும் இந்திய வானூர்தி நிலையங்கள் ஆணையத் தலைமையகமும் இயங்குகின்றன.  
## மேற்சான்றுகள்
# பவர் ரேஞ்சர்ஸ் லைட்ஸ்பீடு ரெசியூ

**பவர் ரேஞ்சர்ஸ் லைட்ஸ்பீட் ரெசியூ** (Power Rangers Lightspeed Rescue) ஒரு பவர் ரேஞ்சர்ஸ் தொடராகும். பவர் ரேஞ்சர்களின் அடையாளம் பொதுமக்களுக்கு தெரிவது போல அமைந்த முதல் பவர் ரேஞ்சர்ஸ் தொடராகும்.  

## கதை சுருக்கம்
அரக்கர்களின் கல்லறைக்கு மேல் மரைனர் பே என்னும் கற்பனை நகரம் அமைந்துள்ளது. அந்த கல்லறையைத் திறந்துவிட தீய சக்திகள் அதிலிருந்து தப்புகின்றன. தப்பித்த அரக்கர்கள் மரைனர் பே நகரத்திற்கு அச்சுறுத்தலாக அமைகின்றனர். எனவே கேப்டன் மிட்செல் பல்துறைகளில் திறன்வாய்ந்த ஐந்து நபர்களை ரேஞ்சர்களாக தேர்ந்து எடுக்கிறார். இறந்துவிட்டான் என கருதப்பட்ட கேப்டன் மிட்ச்செலின் மகன் ஆறாவது ரேஞ்சராக சேர்ந்துக்கொள்ள அவர்கள் நகரத்தை எப்படி அரக்கர்களிடம் இருந்து காக்கிறார்கள் என்பதே தொடரின் கதை.
# சென்னை மத்திய புறநகர் தொடருந்து நிலையம்


**சென்னை மத்திய புறநகர் தொடருந்து நிலையம்** சென்னையில் அமைந்துள்ள ஒரு தொடருந்து நிலையம் ஆகும். இது சென்னை மத்திய தொடர்வண்டி நிலையம் மற்றும் ரிப்பன் கட்டிடம் அருகே அமைந்துள்ளது.  

## சேவைகள்
இந்நிலையத்திலிருந்து கும்முடிபூண்டி, சுளுர்பேட்டை, ஆவடி, திருவள்ளூர் வரை புறநகர் ரயில்கள் இயக்கப்படுகின்றன.
# கியூபா நாட்டுப்பண்


**யுத்தத்துக்கு தயாரான பயாமோ மக்களே** (**El Himno de Bayamo** ) என்பது கியூபாவின் நாட்டுப்பண் ஆகும். இப்பாடல் முதலில் 1868 இல் ஸ்பெயினுக்கு எதிராக நடந்த பயோமோ போரின்போது பாடப்பட்டது. போரில் கலந்துகொண்ட பெட்டரோ (முழுப் பெயர் பெட்ரோ ஃபிலிப்ஃபிகூரடோ ) என்பவரால் இயற்றப்பட்ட பாடல் இது. **லா பாயாமிசா **என்று அழைக்கப்படும் இந்தப் பாடலுக்கு 1867 இல் இசையமைக்கப்பட்டது.  
## வரலாறு
1868 ஆம் ஆண்டு அக்டோபர் 10 அன்று பயோமா நகரில் இருந்து ஸ்பெயின் நாட்டு அலுவலர்கள் கியூப படைகளிடம் சரண்டைந்தனர். இந்த வெற்றியைக் கொண்டாடி ஆடிப்பாடிய மக்கள், தாங்கள் இசைந்த்த மெட்டுக்கு பாடல்வரிகளை எழுதிதித் தரும்படி பெருச்சோவிடம் கேட்க, உடனே அவர் குதிரை சேணத்தில் அமர்ந்தபடியே அந்த மெட்டுக்கு பாடல் எழுதினார். இந்தப்பாடல் தற்போது அதிகாரப்பூர்வமாக உள்ள பாடலைவிட நெடியதாக இருந்தது. இது நடந்த இரு ஆண்டுகளுக்குப்பின் இவர் ஸ்பானியர்களிடம் பிடிபட்டு சுட்டுக் கொல்லப்பட்டார். இவரை சுட்டுக்கொல்லும்படி ஆணையிருவதற்கு சில நொடிகளுக்கு முன்புகூட இந்தப்பாடலை உரக்கப்பாடினார். . அதிகாரப்பூர்வமாக 1902 இல் கியூபாவின் நாட்டுப்பண்ணாக இப்பாடல் ஏற்கப்பட்டது. 1959 ஆண்டு புரட்சிக்கு பின்னரும், இப்பாடலை கியூபா தக்க வைத்து கொண்டது, இப்பாடலின் துவக்கத்தில்வரும் அறிமுக இசையை கியூபா இசையமைப்பாளர் அன்டோனியோ ரோட்ரிக்ஸ்-ஃபெரர் வடிவமைத்தார்.  

## வரிகள்
உண்மையில் இந்தப் பாடல் ஆறு பத்திகளைக் கொண்டிருந்தது. பாடலின் இறுதி நான்கு பத்திகளில் ஸ்பெயின் எதிர்ப்பு வரிகள் இடம்பெற்றிருந்தன. இதனால் அவை நீக்கப்பட்டன. தற்போது முதல் இரண்டு பத்திகள் மட்டும் நாட்டுப்பண்ணாகப் பாடப்படுகிறது.  
## வரிகள்
| எசுபானிய மொழியில் | தமிழ் ஒலிபெயர்ப்பு | தமிழ் மொழிபெயர்ப்பு |  |
| --- | --- | --- | --- |
| <poem></poem> | <poem></poem> | <poem></poem> | } |
# கிராம சபைக் கூட்டம்

**கிராம சபை கூட்டம்**, இந்தியக் குடியரசு நாள் (26, சனவரி), தொழிலாளர் நாள் (1, மே), இந்திய விடுதலை நாள், (15, ஆகஸ்டு) காந்தி ஜெயந்தி (2, அக்டோபர்), உலக நீர் நாள் (மார்ச் 22) மற்றும் *உள்ளாட்சி நாள்* (நவம்பர் 1) ஆகிய ஆறு சிறப்பு நாட்களின் போது, தமிழ்நாட்டின் அனைத்து கிராம ஊராட்சி மன்றத் தலைவர்களால் கூட்டப்படுகிறது.  

**தமிழ்நாடு ஊராட்சிகள் சட்டம் 1994 பிரிவு 3** படி கிராம சபை கூட்டத்திற்குதலைவர் வராத நிலையில் துணை தலைவரும், தலைவர் துணை தலைவர் இருவரும் வராத நிலையில், அக்கூட்டத்திற்கு வந்துள்ள உறுபினர்களால் விருப்பத்தேர்வு படி கூட்டத்தில் உள்ள உறுப்பினர் ஒருவர் தலைமை வகித்தல் வேண்டும்.  

அரசு, குறிந்துரைக்கபடகூடிய பிற துறை அலுவலர்கள், அரசின் அறிவிக்கை வாயிலாக, இக்கிராமசபையில் கலந்துகொள்ள வேண்டும்.  

இந்தக் கிராம சபைக் கூட்டத்தில், ஊராட்சி மன்ற நிர்வாகத்தில் வெளிப்படைத்தன்மையையும், பொறுப்புணர்வை ஊக்குவித்தல், வளர்ச்சித் திட்டங்களை திட்டமிடுதல் மற்றும் செயல்படுத்தப்படுதல் மற்றும் பயனாளிகளின் விருப்பத்தின்படி பொதுமக்களின் பங்களிப்பை மேம்படுத்துதல் மற்றும் சமூக தணிக்கைக்கு வழி வகுத்தலே கிராம சபைக் கூட்டதின் நோக்கமாகும். கிராம மக்களின் கையிலிருக்கும் அதிகாரம், கிராம சபைக் கூட்ட நடவடிக்கைகள் ஆகும்.  

கிராம சபை கூட்டத்தில் ஊராட்சியின் வளர்ச்சி, தன்னிறைவு, சுகாதாரம், அடிப்படை கட்டமைப்பு போன்ற முக்கிய விவாதங்கள் நடைப்பெற வேண்டும்.  

கிராம சபையில் குறைந்தபட்ச கோரம் குறிப்பிடப்பட்ட உறுபினர்கள், அதரவு தெரிவித்து தீர்மானம் நிறைவேற்றப்பட வேண்டும்.  

கிராம சபையில் சராசரியான உறுபினர்கள் அனைவரும் கோரிக்கைகளை தெரிவிக்க நேரம் வழங்கப்பட வேண்டும். மேலும் கோரிக்கைகள் பெறுவதை தடை செய்வதும், கோரிகைவைபவரை பேசவிடாமல் தடுப்பதும் குற்றமாகும்.  

கிராம சபைக் கூட்டத்தில், தங்கள் கிராமங்களில் அரசு மதுக்கடைகள் நடத்துவதை தடை செய்து தீர்மானம் இயற்றினால், அக்கிராமங்களில் அரசு மதுக்கடைக்களை திறக்கக் கூடாது என சென்னை உயர் நீதிமன்றம் உத்தரவிட்டுள்ளது.  

## கோரம்
கிராமச் சபைக் கூட்டத்தின் கோரம் (கூட்டத்தில் கலந்து கொள்ள வேண்டிய குறைந்த பட்ச வாக்காளர்கள்), ஊராட்சி மன்றத்தின் மொத்த வாக்காளர்களில் 10% வாக்காளர்களாக இருக்க வேண்டும். அல்லது ஊராட்சி மன்றத்தின் மக்கள் தொகை ஏற்றவாறு கோரம் இருந்தால் கிராம சபைக் கூட்டம் நடத்தலாம்.  

- வாக்காளர்கள் 500 வரை கொண்ட ஊராட்சியின் கிராமச் சபை கூட்டத்தின் கோரம் 50 ஆகும்.
- வாக்காளர்கள் 501 – 3,001 வரை கொண்ட ஊராட்சியின் கிராமச் சபை கூட்டத்தின் கோரம் 100 ஆகும்.
- வாக்காளர்கள் 3001 – 10,000 வரை கொண்ட ஊராட்சியின் கிராமச் சபை கூட்டத்தின் கோரம் 200 ஆகும்.
- வாக்காளர்கள் 10,000க்கு மேல் கொண்ட ஊராட்சியின் கிராமச் சபை கூட்டத்தின் கோரம் 300 ஆகும்.

கிராம சபைக் கூட்டத்தில் குறைந்த பட்ச உறுப்பினர்கள் கலந்து கொள்ளாத போது, நடத்தப்படும் கிராம சபைக் கூட்டத்தின் தீர்மானங்கள் சட்டப்படி செல்லுபடியாகாது.  

## இதனையும் காண்க
- கிராம சபை
- கிராம ஊராட்சி
# இரும்பு(III) புரோமைடு



**இரும்பு(III) புரோமைடு**(Iron(III) bromide) FeBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செம்-பழுப்பு நிறத்தில் நெடியற்ற சேர்மமாகக் காணப்படும் இரும்பு(III) புரோமைடு, பெர்ரிக் புரோமைடு என்றும் அழைக்கப்படுகிறது. அரோமாட்டிக் சேர்மங்களின் ஆலசனேற்ற வினைகளில் இது இலூயிக் அமில வினையூக்கியாகப் பயன்படுத்தப்படுகிறது. மேலும், பெர்ரிக் புரோமைடு தண்ணீருடன் வினைபுரிந்து அமிலக் கரைசல்களைக் கொடுக்கிறது.  

## கட்டமைப்பும் பண்புகளும்

இரும்பு(III) புரோமைடு ஆறு ஒருங்கிணைவு எண்முக இரும்பு மையங்கள் தோற்றம் கொண்ட பல்பகுதிய மூலக்கூற்று கட்டமைப்புடன் உருவாகிறது. எனினும் விலை மலிவாகவே வணிக சந்தையில் கிடைக்கிறது.  

புரோமினை இரும்புடன் சேர்த்து சூடுபடுத்துவதால் இரும்பு(III) புரோமைடு தயாரிக்க முடியும்:  

:2 Fe + 3 Br<sub>2</sub> → 2 FeBr<sub>3</sub>  

200 பாகை செ வெப்பநிலைக்கு மேல் இரும்பு(III) புரோமைடு சிதைவடைந்து இரும்பு(II) புரோமைடு|இரும்பு(II) புரோமைடாக]] மாறுகிறது.  

:2FeBr<sub>3</sub> &rarr; 2FeBr<sub>2</sub> + Br<sub>2</sub>  

குளோரினின் உயர் ஆக்சிசனேற்றும் பண்பை பிரதிபலிக்கின்ற வகையில் இரும்பு(III) குளோரைடு அதிக நிலைப்புத்தன்மையுடன் காணப்படுகிறது. ஆனால் இரும்பு(III) அயோடைடு அயனிகளை ஆக்சிசனேற்றம் செய்வதால் FeI3 நிலைப்புத்தன்மையற்று காணப்படுகிறது.
# உதவி:ஆக்குநர்சுட்டு

இந்த உதவிப் பக்கம் **ஆக்குநர்சுட்டு** அளித்தலைப் பற்றி விளக்குகிறது.  

## விக்கிப்பீடியா உரையை மொழிபெயர்க்கும் போது

விக்கிப்பீடியா உள்ளடக்கங்கள் யாவும் படைப்பாக்கப் பொதுமங்கள் பகிர்வுரிமம் ஆக்குநர்சுட்டு 3.0 என்ற உரிமத்தின் கீழ் கிடைக்கின்றன. இதன் படி, ஆங்கிலம் உள்ளிட்ட பிற மொழி விக்கிப்பீடியா உள்ளடக்கங்களை நாம் மொழிபெயர்த்து தமிழ் விக்கிப்பீடியாவிலேயே இட்டாலும் உரிய ஆக்குநர்சுட்டு (Attribution) அளிக்க வேண்டும். எனவே, இவ்வாறு மொழிபெயர்ப்புக் கட்டுரைகளைத் தொடங்கும் போது, தொகுப்புச் சுருக்கத்தில் ஆங்கில விக்கிப்பீடியா கட்டுரையில் இருந்து மொழிபெயர்க்கப்பட்டது என்ற குறிப்பினை இடுவது அவசியம். இதனை எவ்வாறு செய்வது என்ற எடுத்துக்காட்டுக்கு, இந்தக் கட்டுரையின் முதல் தொகுப்புச் சுருக்கத்தைப் பார்க்கவும். அது "Internet Hall of Fame பக்கத்தை மொழிபெயர்த்ததன் மூலம் உருவாக்கப்பட்டது" என்ற குறிப்புடன் அக்கட்டுரையின் குறிப்பிட்ட பதிப்பான https://en.wikipedia.org/wiki/Special:Redirect/revision/670623768 என்பதற்கு இணைப்பு தருகிறது. ஆங்கில விக்கிப்பீடியாவின் இடப்பக்கப் பட்டையில் Permanent link என்று ஒரு இணைப்பு இருக்கும். அங்கு இவ்வாறு குறிப்பிட்ட கட்டுரையின் பதிப்புக்கான இணைபைப் பெற முடியும்.  

## விக்கிப்பீடியா படிமங்களை வெளியே பயன்படுத்தும் போது

விக்கிப்பீடியா, விக்கிமீடியா பொதுவகத்தில் உள்ள படிமங்களை வெளியே பயன்படுத்தும் போது உரிய முறையில் ஆக்குநர்சுட்டு அளிக்க Attribution Generator கருவி உதவும்.
# பிளீச் (மங்கா)



பிளீச் (ஜப்பானீஸில்: ブリーチ) டிட்டே கியூபோ என்பவரால் சித்தரிக்கப்பட்டு, கதை எழுதப்பட்டு வரக்கூடிய, ஜப்பாநில் மாங்கா என அழைக்கப்படும் வரைக்கதை ஆகும். பிளீச், இச்சிகோ குரொசாகி என்கிற துடிப்பான இளைஞன், தனக்கு ரூக்கியா கூச்க்கி என்பவளிடமிருந்து கிடைத்த ஆத்மாவை அழிக்கும் மற்றும் காக்கும் சக்தியுடன் ((சோல் ரீப்பர் )எம தர்மனை போல) அவன் மேற்கொள்ளும் சாகசங்களை கூறும் கதை ஆகும். அவனுக்கு கிடைத்த புது சக்தியினால் அவன் மனிதர்களை தீய ஆன்மாக்களிடமிருந்து காக்கும் மற்றும் துளைந்து பொய் வழி தேடும் ஆன்மாக்களுக்கு வழிகாட்டும் பொறுப்புகளின் கட்டாயத்திற்கு ஆளாகிறான் மேலும் பல பரிமாணங்களுக்கு இதனால் பயணம் செல்ல நேரிடகிறது.
# பாம்பேலா தேவி இலைசுராம்



**பாம்பேலா தேவி இலைசுராம்** *(Bombayla Devi Laishram)* ஓர் இந்திய வில்லாளர் ஆவார். மணிப்பூர் மாநிலம், கிழக்கு இம்பாலில் பிறந்த இவர், 1997 ஆம் ஆண்டு முதல் தேசியப் போட்டிகளிலும், 2007 ஆம் ஆண்டு முதல் அனைத்துலகப் போட்டிகளிலும் இந்தியாவின் சார்பாக பங்கேற்று வருகிறார்.  

## இளம்பருவம்
இலைசுராம் 22 February 1985 பிப்ரவரி 22 இல் மணிப்பூரில் பிறந்தார். இவர் வில்வித்தையைத் தன் 11 ஆம் அகவையிலேயே பயிலத் தொடங்கி, பிறகு இந்திய விளையாட்டு ஆணையத்தில் சேர்ந்து பயிற்சி பெற்றார். இவர் தன் நேர்முகப் பேட்டியொன்றில் தனது குடும்ப விளையாட்டு மரபைப் பின்பற்றியே வில்வித்தையைத் தேர்வு செய்ததாகக் கூறியுள்ளார். இவர் இப்போது மணிப்பூரில் உள்ள இம்பாலில் வாழ்ந்து வருகிறார்.  

## வாழ்க்கைப் பணி
பெய்சிங் நகரில் நடைபெற்ற 2008 கோடைக்கால ஒலிம்பிக் விளையாட்டுப் போட்டிகளில் இந்தியாவின் சார்பாக பெண்கள் தனிப்பிரிவிலும், பெண்கள் அணிப்பிரிவிலும் இலைசுராம் பங்கேற்றார். இலைசுராம் , தோலா பாணர்சி மற்றும் பிரணித்தா வர்தினேனி ஆகியோர் இணைந்த பெண்கள் அணி பெண்களுக்கான தகுதிச்சுற்றுப் போட்டியில் ஆறாவது இடத்தைப் பிடித்தது. 16 ஆவது சுற்றில் கிடைத்த நேரடி வாய்ப்பு மூலம் காலிறுதிப் போட்டிக்குள் நுழைந்த இவ்வணி சீனாவிடம் 206-211 என்ற புள்ளிகள் கணக்கில் வெற்றி வாய்ப்பை இழந்தது. தனிநபர் பிரிவில் தகுதிச்சுற்றின் போது 22 ஆம் இடத்தில் இருந்த இலைசுராம், 64 ஆவது சுற்றில் போலந்தின் மார்சிங்கிவிக்சிடம் 101-103 என்ற புள்ளிகள் கணக்கில் வெற்றி வாய்ப்பை இழந்தார்  

2012 லண்டன் ஒலிம்பிக் போட்டிகளில் பெண்கள் தனிநபர் பிரிவின் இரண்டாவது சுற்று ஆட்டத்தில் மெக்சிகோவின் ஐடா உரோமனிடம் 2-6 என்ற புள்ளிகள் கணக்கில் தோல்வியுற்று வெளியேற்றப்பட்டார். அணிப்பிரிவு ஆட்டத்தில் இவர் இடம்பெற்றிருந்த இந்திய அணி டென்மார்க்கிடம் முதல் சுற்றிலேயே 211-210 என்ற புள்ளிகள் கணக்கில் தோல்வியடைந்தது  

2016 இரியோ ஒலிம்பிக் போட்டிகளிலும் விளையாட இவர் இடம்பெற்றுள்ள அணி இந்தியாவின் சார்பாக பங்கேற்றது. பாம்பேலா தேவி இலைசுராம், தீபிகா குமாரி மற்றும் இலட்சுமிராணி மாய்கி ஆகியோர் அடங்கிய இவ்வணி தகுதிச்சுற்றுப் போட்டியில் ஏழாவது இடத்தைப் பிடித்தது. முன்னதாக கொலம்பியாவுடன் விளையாடி வெற்றியை ஈட்டிய இவர்கள் காலிறுதிப் போட்டியில் உருசியாவிடம் ஆட்டத்தை இழந்தனர்.  

ஆசுட்ரியாவின் இலாரன்சு பால்டௌஃப்புடன் பெண்கள் தனிநபர் பிரிவில் போட்டியிட்ட இலைசுராம் 6-2 என்ற கணக்கில் வெற்றிபெற்று அடுத்த சுற்றுக்கு முன்னேறினார். சீன தைபேவைச் சேர்ந்த லின் சிகிச்சியாவுடன் மோதிய அடுத்த சுற்றுப் போட்டியிலும் 6-2 என்ற புள்ளிகள் கணக்கில் வெற்றி பெற்று மேலும் ஒரு சுற்றுக்கு முன்னேறினார். முதல் எட்டு இடங்களில் ஒன்றைப் பிடிப்பதற்கான அடுத்த சுற்றுப் போட்டியில், மெக்சிகோவின் அலேயாண்ட்ரா வேலன்சியாவிடம் 2-6 என்ற புள்ளிகள் கணக்கில் போராடி தோல்வியடைந்தார்.  

## விருது
அருச்சுனா விருது - 2012
# ஆக்குநர்சுட்டு

உரிமங்களில் ஆக்குநர்சுட்டைக் காட்டும் குறியீடு]]  
பதிப்புரிமை<nowiki/>ச் சட்டத்தில், **ஆக்குநர்சுட்டு** (*Attribution*) என்பது ஒரு படைப்பின் பதிப்புரிமத்தைக் கொண்டுள்ளவரை முறையாகக் குறிப்பிடுவதைச் சுட்டும். மிக அடிப்படையான ஆக்குநர்சுட்டு முறை என்பது, பெரும்பாலும் *பதிப்புரிமை © [ஆண்டு] [பதிப்புரிமை உடையவரின் பெயர்] *என்று குறிப்பிடுவதாக அமையும். ஓர் ஆக்கம் பொது உரிமைப் பரப்பு<nowiki/>க்கு வரும் வரை இத்தகைய ஆக்குநர்சுட்டை இடுவது தேவையாகும். குனூ தளையறு ஆவண உரிமம், படைப்பாக்கப் பொதுமங்கள் போன்ற உரிமங்கள் மேற்கண்ட பொதுவான அறிவிப்புக்கும் கூடுதலான ஆக்குநர்சுட்டு வழிமுறைகளைக் கொண்டிருக்கலாம்.  

ஆக்குநர்சுட்டு என்பது உரிமங்கள் வலியுறுத்தும் மிகவும் அடிப்படையான தேவைகளுள் ஒன்றாகும். இது, படைப்புகளின் மீது பிறர் போலியாக உரிமை கோருவதைத் தவிர்ப்பதுடன் பதிப்புரிமை உடையவருக்கு உரிய நன்மதிப்பைப் பெற்றுத் தந்து அவரது இழப்புகளை ஓரளவேனும் ஈடு செய்யவும் உதவுகிறது.
# முங்கோ ஏரியில் கிடைத்த எச்சங்கள்


**முங்கோ ஏரியில் கிடைத்த எச்சங்கள்** என்பன, முங்கோ ஏரிப் பகுதியில் கிடைத்த மூன்று தொகுதி மனித உடல் எச்சங்களைக் குறிக்கும். இவை முங்கோ ஏரி 1 (முங்கோ பெண்), முங்கோ ஏரி 2, முங்கோ ஏரி 3 (முங்கோ மனிதன்) என அழைக்கப்படுகின்றன. முங்கோ ஏரி, ஆசுத்திரேலியாவின் நியூ சவுத் வேல்சில், குறிப்பாக உலக பாரம்பரியக் களப் பட்டியலில் உள்ள வில்லாந்திரா ஏரிப் பகுதியில் அமைந்துள்ளது.  

முங்கோ ஏரி 1 1969ல் கண்டுபிடிக்கப்பட்டது. இது உலகின் மிகப்பழைய தகனங்களுள் ஒன்று. முங்கோ ஏரி 3 1974ல் கண்டுபிடிக்கப்பட்டது. இது, பிளீசுட்டோசீன் காலத்தில் 40,000 - 68,000 ஆண்டுகளுக்கு முன்னர் வாழ்ந்ததாக நம்பப்படும் ஆசுத்திரேலியத் தொல்குடி மனிதனுடையது. இவையே ஆசுத்திரேலியாவில் இதுவரை கண்டுபிடிக்கப்பட்ட, உடற்கூற்றியல் அடிப்படையிலான நவீன மனிதரின் மிகப்பழைய எச்சங்களாகும்.
# சாக்சி மாலிக்


**சாக்சி மாலிக்** (*Sakshi Malik*, செப்டம்பர் 3, 1992) இந்திய மற்போர் வீராங்கனையாவார். இவர் கிளாஸ்கோவில் நடந்த 2014 பொதுநலவாய விளையாட்டுக்களில் பெண்கள் கட்டற்றவகை மற்போர் 58&nbsp;கிலோ வகுப்பில் இந்தியா சார்பாக பங்கேற்று வெள்ளிப் பதக்கம் வென்றார். 2014இல் தாஷ்கந்தில் நடந்த உலக மற்போர் போட்டிகளிலும் 60 கிலோ வகுப்பில் பங்கேற்றார்.  

## 2016 ஒலிம்பிக்
2016 ஒலிம்பிக் மகளிர் மல்யுத்தத்தின் 58 கிலோ எடைப் பிரிவில், கிர்கிஸ்தான் வீராங்கனை ஐசுலு டைனிபிகோவா உடன் மோதி 8-5 என்ற புள்ளிக் கணக்கில் வெற்றி பெற்று சாக்சி வெண்கலப் பதக்கம் வென்றார்.
# பபிதா குமாரி


**பபிதா குமாரி** (*Babita Kumari*, நவம்பர் 20, 1989) இந்திய பெண் மற்போர் வீராங்கனையாவார். இவர் பெண்களுக்கான கட்டற்றவகை மற்போரில் 51 கிலோ வகுப்பில் 2010 பொதுநலவாய விளையாட்டுக்களில் வெள்ளிப் பதக்கம் வென்றுள்ளார். தவிரவும் 2012 உலக மற்போர் வாகையர் போட்டிகளில் வெங்கலப் பதக்கமும் 2014 பொதுநலவாய விளையாட்டுக்களில் தங்கப் பதக்கமும் வென்றுள்ளார்.  
## தனிவாழ்வும் குடும்பமும்
பொதுநலவாய விளையாட்டுக்களில் மற்போரில் முதல் தங்கப் பதக்கம் பெற்ற கீதா போகத்தின் உடன்பிறப்பாவார். இவர் மற்போர் விளையாட்டாளர் மகாவீர் சிங் போகத்தின் மகளாவார். இவரது ஒன்றுவிட்ட உடன்பிறப்பு வினேசு போகத்தும் கிளாஸ்கோ பொதுநலவாய விளையாட்டுக்களில் தங்கப் பதக்கம் வென்றுள்ளார்.  

பபிதாவும் அவரது தமக்கை மற்றும் ஒன்றுவிட்ட சகோதரியும் அரியானாவில் தங்கள் சிற்றூரில் பெண்களைக் குறித்த பார்வையையும் மனப்பாங்கையும் மாற்றியுள்ளனர்.  

## திரைப்படம்
இவர்களின் வாழ்வை மையமாகக் கொண்டு ஆமிர் கான் நடித்த தங்கல் என்ற திரைப்படம் 2016 ஆம் ஆண்டு எடுக்கப்பட்டு, வெற்றிகரமாக ஒடியது.  

## மேற்சான்றுகள்
# வினேசு போகாட்



**வினேசு போகத்** (*Vinesh Phogat*, பிறப்பு:ஆகத்து 25, 1994) இந்தியாவிலுள்ள அரியானா மாநிலத்தை சேர்ந்த மற்போர் வீராங்கனை ஆவார். போகத் மற்போர் போட்டிகளில் பல வெற்றிகளை பெற்ற மல்யுத்த வீரர்களின் குடும்பத்திலிருந்து வந்தவர். இவரது உறவினர்கள் சர்வதேச மல்யுத்த வீரர்கள் மற்றும் பொதுநலவாய விளையாட்டுப் போட்டிகளில் பதக்கம் வென்றவர்கள் ஆவர். இவரது இரு ஒன்றுவிட்ட சகோதரிகளான கீதா போகத்தும் பபிதா குமாரியும் கூட பன்னாட்டு மற்போர் போட்டிகளில் பங்கேற்கும் வீராங்கனைகளாவர். மூவரும் பொதுநலவாய விளையாட்டுக்களில் பதக்கங்கள் வென்றுள்ளனர்.  

பொதுநலவாய மற்றும் ஆசிய விளையாட்டுப் போட்டிகளில் தங்கம் வென்ற முதல் இந்திய மல்யுத்த வீராங்கனை என்ற பெருமையை பெற்றவர். இவர் மேலும் உலக மல்யுத்த சாம்பியன் போட்டிகளில் பல பதக்கங்களை வென்ற மல்யுத்த வீராங்கனை ஆவார். 2019 ஆண்டில் லாரசு உலக விளையாட்டு விருதுகளுக்கு பரிந்துரைக்கப்பட்ட முதல் இந்திய தடகள வீரர் என்ற பெருமையை போகத் பெற்றார்.  

## தனிவாழ்வும் குடும்பமும்
வினேசு மற்போர் வீரர் மகாவீர் சிங் போகத்தின் தம்பி இராச்பாலின் மகளாவார். மற்போர் வீராங்கனைகளான கீதா போகத்தும் பபிதா குமாரியும் இவரது பெரியப்பாவின் மகள்கள் ஆவர்.  

இவரையும் இவரது ஒன்றுவிட்ட சகோதரிகளையும் மற்போரில் பயிற்றுவிக்க இவரது தந்தையும் பெரிய தந்தையும் அரியானாவின் பலாலி சிற்றூரில் பெரும் எதிர்ப்பை எதிர்கொள்ளவேண்டியிருந்தது. தங்கள் சமூகத்தின் ஒழுக்கத்திற்கும் மரபிற்கும் எதிராக செயல்படுவதாக குற்றம் சாட்டப்பட்டனர்.  

13 டிசம்பர் 2018 அன்று, போகத் தேசிய சாம்பியன் போட்டிகளில் இரண்டு முறை தங்கப் பதக்கம் வென்ற சக மல்யுத்த வீரருமான சோம்வீர் ரதியை மணந்தார்.  

## மல்யுத்த வாழ்க்கை
இந்தியாவில் டெல்லியில் நடந்த 2013 ஆம் ஆண்டிற்கான ஆசிய மல்யுத்த சாம்பியன் போட்டிகளில் பெண்களுக்கான 52 கிலோ எடை பிரிவில் போகத் வெண்கலப் பதக்கம் வென்றார். தென்னாப்பிரிக்கா இல் நடைபெற்ற மற்போர் போட்டியில், இவர் 51 கிலோ எடை பிரிவில் வெள்ளிப் பதக்கத்தை வென்றார். போகத் 2014ஆம் ஆண்டு நடந்த பொதுநலவாய போட்டிகளில் 48 கிலோ எடை பிரிவில் தங்க பதக்கம் வென்றார்.  
இவர் 2014 இல் நடந்த ஆசிய விளையாட்டுப் போட்டிகளில் 48 கிலோ எடை பிரிவில் வெண்கல பதக்கத்தை வென்றார். 2015 ஆசிய மல்யுத்த சாம்பியன் போட்டியில் போகத் தனது பிரிவில் வெள்ளிப் பதக்கத்தை வென்றார்.  

பின்னர் 2016 ரியோ கோடைக்கால ஒலிம்பிக் விளையாட்டுப் போட்டிகளில் இவர் காயமடைந்தார். இதன் பிறகு 2018 இல் நடந்த ஆசிய விளையாட்டு மற்றும் பொதுநலவாய விளையாட்டுப் போட்டிகளில் 50 கிலோ எடை பிரிவில் தங்கம் வென்றார். இதன் மூலம் ஆசிய போட்டிகளில் மற்போரில் தங்கம் வென்ற முதல் வீராங்கனை என்ற பெருமையை பெற்றார். இவர் 2019 இல் நடந்த உலக சாம்பியன் போட்டிகளில் 53 கிலோ எடை பிரிவில் வெண்கல பதக்கத்தை வென்றார்.  

ஆகசுது 2021 இல், இவர் 2020 கோடைகால ஒலிம்பிக்கில் 53 கிலோ பிரிவில் காலிறுதியில் தோற்றார். ஒலிம்பிக்கிற்குப் பிறகு, ஒலிம்பிக் கிராமத்தில் தனது இந்திய அணியினருடன் பயிற்சி பெற மறுத்ததாலும், ஒலிம்பிக்கில் அதிகாரப்பூர்வ இந்திய உடையை அணியாததாலும், இந்திய மல்யுத்தக் கூட்டமைப்பு அவரை ஒழுக்கமின்மைக்காக இடைநீக்கம் செய்தது. இதற்காக போகத் மன்னிப்பு கோரினார். இங்கிலாந்தின் பிர்மிங்காமில் நடைபெற்ற 2022 பொதுநலவாய விளையாட்டுப் போட்டிகளில் பெண்கள் 53 கிலோ போட்டியில் தங்கப் பதக்கம் வென்றார்.  

## அரசியல் வாழ்க்கை
இவர் 2024 செப்டம்பர் 6 ஆம் நாள் இந்திய தேசிய காங்கிரசில் தன்னை இணைத்துக் கொண்டுள்ளார். இவர் அரியானாவில் நடைபெற உள்ள சட்டமன்றத் தேர்தலில் ஜுலானா சட்டப்பேரவைத் தொகுதியிலிருந்து இந்திய தேசிய காங்கிரசு சார்பில் சட்டமன்றத்திற்குப் போட்டியிட உள்ளார்.  

## மேற்சான்றுகள்
# பவர் ரேஞ்சர்ஸ் சாமுராய்

** பவர் ரேஞ்சர்ஸ் சாமுராய்** (Power Rangers Samurai) ஒரு அமெரிக்க தொலைக்காட்சி தொடராகும். இது பவர் ரேஞ்சர்ஸ் தொடரின் பிரிவு ஆகும். பிவிஎஸ் நிறுவனத்திடம் இருந்து நீயோ-சாபன் நிறுவனம் தயாரிப்பு உரிமையை பெற்ற பிறகு தயாரிக்கப்பட்ட முதல் தொடராகும்.  

## தயாரிப்பு
பவர் ரேஞ்சர்ஸ் ஆர்பிஎம் தொடருக்கு பின் பவர் ரேஞ்சர்ஸ் தொடர்களை தயாரிக்க போவது இல்லை என பிவிஎஸ் நிறுவனம் அறிவித்து இருந்தது. பின்பு தயாரிப்பு உரிமை சாபன் நிறுவனத்தால் மீண்டும் வாங்கப்பட்டது. அதன் பிறகு இத்தொடர் தயாரிக்கப்பட்டது.  

## கதை சுருக்கம்
ஜப்பானில் நைலாக் எனப்படும் தீய சக்திகளின் அச்சுறுத்தலில் இருந்து காலம் காலமாக சாமுராய் வீரர்கள் பாதுகாத்து வருகின்றனர். நைலாக் படைகள் மீண்டும் எழுகின்றன. அடுத்த தலைமுறை சாமுராய் வீரர்கள் பவர் ரேஞ்சர்ஸ் சக்திகளுடன் அவர்களை எதிர்க்கிறார்கள். அவர்களுக்கு மென்டார் ஜி பயிற்சி அளித்து தீய சக்திகளை ஒடுக்க உதவுகிறார்.
# இலட்சுமிராணி மாய்கி



**இலட்சுமிராணி மாய்கி** *(Laxmirani Majhi)* ஓர் இந்திய வில்லாளர் ஆவார். சார்க்கண்ட் மாநிலம், காட்சிலாவில் உள்ள பாகுலாவில் 1989 ஆம் ஆண்டு சனவரி 26 இல் பிறந்தார். மேற்கு வங்காள மாநிலத்திலுள்ள ஆசன்சோல் என்ற வணிகப்பெருநகரின் துணை நகர் சித்தரஞ்சனில் இருந்து கூட்டுவில் பிரிவில் வலதுகை வில்லாளியாக பங்கேற்று வருகிறார்.  

## இளம்பருவம்

சந்தால் பழங்குடியைச் சேர்ந்த இலட்சுமி சார்க்கண்ட்டின் கிழக்கு சிங்பூம் மாவட்டத்திலுள்ள பாகுலா கிராமத்தில் பிறந்து வளர்ந்தார். வில்வித்தைக் கழகத் தேர்வாளர்கள் இவர் படித்த அரசுப்பள்ளியைப் பார்வையிட வருகை தந்தபோது இலட்சுமியைக் கண்டறிந்து முதல் வாய்ப்பை வழங்கினர். சத்தீசுகர் மாநிலத்தின் பிலாசுப்பூர் நகரம் இந்தியத் தொடருந்துத் துறையில் பணிபுரிந்து வருகிறார்.  

## சாதனைகள்

2015 ஆம் ஆண்டு டென்மார்க் நாட்டின் கோபனேகன் நகரில் நடைபெற்ற உலக வில்வித்தைப் போட்டியில் பெண்கள் தனிப்பிரிவில் போட்டியிட்ட இலட்சுமி வெள்ளிப்பதக்கத்தை வென்றார்.  

2016 இரியோ ஒலிம்பிக் போட்டிகளிலும் விளையாட இவர் இடம்பெற்றுள்ள அணி இந்தியாவின் சார்பாக பங்கேற்றது. இலட்சுமிராணி மாய்கி, பாம்பேலா தேவி இலைசுராம் மற்றும் தீபிகா குமாரி ஆகியோர் அடங்கிய இவ்வணி தகுதிச்சுற்றுப் போட்டியில் ஏழாவது இடத்தைப் பிடித்தது. முன்னதாக கொலம்பியாவுடன் விளையாடி வெற்றியை ஈட்டிய இவர்கள் காலிறுதிப் போட்டியில் உருசியாவிடம் ஆட்டத்தை இழந்தனர்.  

தனிநபர் பிரிவில் தகுதிச்சுற்றில் 43 ஆவது இடம்பிடித்திருந்த இலட்சுமி பின்னர் சுலோவோகியா நாட்டின் அலெக்சாந்திரா உலோங்கோவாவிடம் போட்டியிட்டு வெற்றிவாய்ப்பை இழந்தார்.
# வார்ப்புரு:Infobox golfer

}  
| caption = }  

| header1 =  

| label2 = **முழுமையான பெயர்**  
| data2 = }  
| label3 = **விளிபெயர்**  
| class3 = nickname  
| data3 =  
| label4 = **பிறப்பு**  
| data4 = }  
| label5 = **இறப்பு**  
| data5 = }  
| label6 = **உயரம்**  
| data6 = }  
| label7 = **எடை**  
| data7 = }  
| label8 = **தேசியம்**  
| data8 = }  
| label9 = **வசிப்பிடம்**  
| data9 = }  
| label10 = **துணை**  
| data10 = }  
| label11 = **பங்காளி**  
| data11 = }  
| label12 = **குழந்தைகள்**  
| data12 = }  

| header13 =  

| label14 = **கல்லூரி**  
| data14 = }  
| label15 = **தகுநிலை**  
| data15 = }  
| label16 = **தொழில்முறையாக மாறியது**  
| data16 = }  
| label17 = **ஓய்வு**  
| data17 = }  
| label18 = **தற்போதையச் சுற்று(கள்)**  
| data18 = }  
| label19 = **முந்தைய சுற்று(கள்)**  
| data19 = }  
| label20 = **தொழில்முறை வெற்றிகள்**  
| data20 = }  

| header21 =  

| label22 = பிஜிஏ சுற்று  
| data22 = }  
| label23 = ஐரோப்பிய சுற்று  
| data23 = }  
| label24 = சப்பான் கோல்ப் சுற்று  
| data24 = }  
| label25 = ஆசியச் சுற்று  
| data25 = }  
| label26 = சன்சைன் சுற்று  
| data26 = }  
| label27 = ஆத்திரேலேசியா பிஜிஏ சுற்று  
| data27 = }  
| label28 = வெப்.காம் சுற்று  
| data28 = }  
| label29 = சாலஞ்சு சுற்று  
| data29 = }  
| label30 = சாம்பியன்சு சுற்று  
| data30 = }  
| label31 = ஐரோப்பிய மூத்தோர் சுற்று  
| data31 = }  
| label32 = எல்பிஜிஏ சுற்று  
| data32 = }  
| label33 = மகளிர் ஐரோப்பியச் சுற்று  
| data33 = }  
| label34 = LPGA of Japan Tour  
| data34 = }  
| label35 = LPGA of Korea Tour  
| data35 = }  
| label36 = Ladies Asian Golf Tour  
| data36 = }  
| label37 = ALPG Tour  
| data37 = }  
| label38 = Symetra Tour  
| data38 = }  
| label39 =  
| data39 = }  

| header40 =  
| header41 =  

| label47 = Masters Tournament  
| data47 = }  
| label48 = U.S. Open  
| data48 = }  
| label49 = The Open Championship  
| data49 = }  
| label50 = PGA Championship  
| data50 = }  
| label51 = U.S. Amateur  
| data51 = }  
| label52 = British Amateur  
| data52 = }  
| label53 = Western Open  
| data53 = }  
| label54 = Titleholders C'ship  
| data54 = }  
| label55 = ANA Inspiration  
| data55 = }  
| label56 = Women's PGA C'ship  
| data56 = }  
| label57 = U.S. Women's Open  
| data57 = }  
| label58 = du Maurier Classic  
| data58 = }  
| label59 = Women's British Open  
| data59 = }  
| label60 = Evian Championship  
| data60 = }  

| header61 =  

| label62 = World Golf Hall of Fame  
| data62 =  

| label63 = }  
| data63 = }  
| label64 = }  
| data64 = }  
| label65 = }  
| data65 = }  
| label66 = }  
| data66 = }  
| label67 = }  
| data67 = }  
| label68 = }  
| data68 = }  
| label69 = }  
| data69 = }  
| label70 = }  
| data70 = }  
| label71 = }  
| data71 = }  
| label72 = }  
| data72 = }  

| below =  
}}<noinclude></noinclude>
# அதிதி அசோக்


**அதிதி அசோக்** (*Aditi Ashok*, மார்ச் 29, 1998) இந்திய தொழில்முறை குழிப்பந்தாட்ட விளையாட்டாளர்.  

அதிதி *லால்லா ஐச்சா சுற்று பள்ளி*யில் மிக இளைய அகவையில் தேறியவரும் முதல் இந்தியரும் ஆவார்; இதனால் மகளிர் ஐரோப்பியச் சுற்றில் விளையாடத் தகுதி பெற்று 2016ஆம் ஆண்டு பருவத்தில் கலந்து கொண்டார். இந்த வெற்றி பன்னாட்டு சுற்று ஒன்றில் பங்கேற்க தகுதிபூண் பள்ளி ஒன்றில் வெற்றி கண்ட மிக இளையவர் என்ற பெருமையும் ஈட்டியது.  

தற்போது இரியோ ஒலிம்பிக் போட்டியில் இந்தியாவின் சார்பாக விளையாடத் தேர்ந்தெடுக்கப்பட்டுள்ளார். அதிதி அசோக் இறுதிப்போட்டியில் சிறப்பாக விளையாடி நான்காம் இடத்தைப் பெற்றார். மிகக்குறுகிய அளவிலான புள்ளிகள் வித்தியாசத்திலேயே இவர் வெண்கலப் பதக்கத்தை தவற விட்டுள்ளார். மகளிர் கோல்ப் விளையாட்டில் உலகத் தர வரிசையில் 200 ஆம் இடத்தில் இருந்த அதிதி 2021 ஒலிம்பிக் போட்டியில் நான்காம் இடம் பெற்றிருப்பது குறிப்பிடத்தக்கது.  

## மேற்சான்றுகள்
# அய்யாசாமி தருண்


**அய்யாசாமி தருண்** (*Ayyasamy Dharun*, திசம்பர் 31, 1996) 400 மீட்டர்கள் மற்றும் 400 மீட்டர் தடை ஓட்டப்போட்டி நிகழ்வுகளில் சிறப்புப் பயிற்சி செய்யும் இந்திய மெய்வல்லுநர். 2016 இரியோ ஒலிம்பிக்கில் ஆண்கள் 4 × 400 மீட்டர்கள் தொடரோட்டத்தில் பங்கு பெறத் தகுதிபெற்றுள்ளார்.  

## இளமை வாழ்க்கை
தருண் திருப்பூர் மாவட்டத்தில் அவிநாசி அருகில் உள்ள இரவுத்தம்பாளையத்தில் திசம்பர் 31, 1996இல் பிறந்தார். அவர் நான்காம் வகுப்பு படித்துக்கொண்டிருக்கும் போதே காச நோயால் தந்தையை இழந்தார். தருணின் அன்னை பள்ளி ஆசிரியையாக உள்ளார். தருணின் தமக்கை சத்தியாவும் தமிழ்நாட்டு கைப்பந்தாட்ட அணியில் விளையாடுகின்றார்.  

தருண் கர்நாடகாவின் மூடுபிதிரியில் உள்ள ஆல்வா கலைக் கல்லூரியில் இளங்கலைப் பட்டம் பெற்றவர். தடகள விளையாட்டுக்களுக்கு மாறுவதற்கு முன்னதாக பத்தாம் வகுப்பில் தமிழ்நாடு கோ-கோ அணியில் விளையாடியுள்ளார்.  
## விளையாட்டு
தருண் 2016ஆம் ஆண்டு குவகாத்தியில் நடந்த தெற்காசிய விளையாட்டுப் போட்டிகளில் 400 மீட்டர் தடை ஓட்டப்போட்டியில் தங்கப் பதக்கம் பெற்றார்; இதனை 50.54 வினாடிகளில் கடந்தார்.  

சூலை 2016இல் பெங்களூரில் நடந்த தகுதிப் போட்டிகளில் தருண் தேசிய 4 × 400 மீட்டர் தொடரோட்டப்போட்டியில் வென்ற அணியில் அங்கம் பெற்றிருந்தார். தருண், மொகமது அனாசு, குஞ்ஞு மொகமது மற்றும் ஆரோக்கிய ராசீவ் அடங்கிய நால்வரணி 3:00:91 நேரத்தில் கடந்து சாதனை புரிந்தது; இது இவர்களே துருக்கியில் நான்கு வாரங்களுக்கு முன்பாக எடுத்திருந்த 3:02.17 நேரத்தை விடக் குறைவானதாகும். இந்த செயல்திறனால் இந்த தொடரோட்ட அணி உலகத் தரவரிசையில் 13ஆம் இடத்தை எட்ட முடிந்தது. ஒலிம்பிக் போட்டி ஒன்றில் இந்திய ஆண்கள் தொடரோட்ட அணி பங்கு பெறுவது மூன்றாம் முறையாகும்; முன்னதாக 1964இலும் 2000இலும் பங்கேற்றுள்ளனர்.  

## மேற்சான்றுகள்
# மானோத்-1



**மானோத்-1** என்பது, இசுரேலில் கண்டுபிடிக்கப்பட்டதும், பண்டை நவீன மனிதனுடைய மண்டையோட்டின் பகுதி என அடையாளம் காணப்பட்டதுமான ஒரு புதை படிவ மாதிரி ஆகும். இது தொடக்கப் பழையகற்காலத்தில், மேற்குக் கலிலீப் பகுதியில் உள்ள மானோத் குகையில் வாழ்ந்த ஒருவருடையது. இம்மக்கள் மானோத் குகையில் வாழ்ந்தமையால் இவர்களுக்கு மானோத் மக்கள் எனப் பெயரிட்டுள்ளனர். 2008ம் ஆண்டில் கண்டுபிடிக்கப்பட்ட இது குறித்த அறிவியல் விளக்கம் முதன் முதலில் *நேச்சர்* ஆய்விதழின் 2015 சனவரி 28ம் தேதிப் பதிப்பில் வெளியானது. கதிரியக்கக் காலக்கணிப்பின்படி இது இற்றைக்கு 54,700 ஆண்டுகளுக்கு முற்பட்டது. இதன்படி, இந்த மாதிரியே இதுவரை கண்டுபிடிக்கப்பட்ட நவீன மனிதரின் மிகப்பழைய மாதிரி ஆகும். அத்துடன், இக்கண்டுபிடிப்பு ஆப்பிரிக்காவிலிருந்து பரவல் கோட்பாட்டுக்கு ஒரு நல்ல சான்றாகவும் அமைந்துள்ளது.
# கேசி (அரக்கன்)

**கேசி** என்பவர் இந்து தொன்மவியிலில் இடம்பெற்றிருக்கும் அரக்கனாவார். இவர் பல்வேறு வடிவங்கள் எடுக்கும் திறன் பெற்றவர் என்று கூறப்படுகிறது. இந்து சமய இதிகாசமான மகாபாரதத்தில் இவரைப் பற்றி குறிப்பிடப்பட்டுள்ளது.  

இவர் கம்சனின் கையாளாக கண்ணனைக் கொல்வதற்கு கோகுலத்திற்கு குதிரை வடிவத்தில் சென்றார். இவர் அரக்கன் என்பதை அறிந்த கண்ணன் குதிரையில் வடிவத்தில் இருந்த கேசியிடம் சண்டையிட்டான். அந்த சண்டையில் குதிரையின் வாயைப் பிளந்து கேசியைக் கொன்றான். இதனை கேசி வதம் என்று கூறுகின்றார்கள். இவ்வாறு கேசியை வதம் செய்த இடம் தற்போது கேசிகாட் என்று அழைக்கப்படுகிறது. கேசியை வென்றமையால் கண்ணன் கேசவன் என்று புகழப்படுகிறார்.  

## ஆதாரங்கள்
# நசீப் சங்



**நசீப் சங்** (*நஜீப் ஜங்*, ஆங்கிலம்: *Najeeb Jung*) ஒரு முன்னாள் இந்தியக் குடியியல் பணியாளர் ஆவார். இவர் தற்போது, தில்லி தேசியத் தலைநகர் பகுதியின் 20ஆவது துணைநிலை ஆளுநராகப் பணியாற்றிவருகிறார். மேலும் இவர் தில்லியில் அமைந்துள்ள மத்திய அரசுப் பல்கலைக்கழகங்களுள் ஒன்றான ஜாமியா மிலியா இஸ்லாமியாவின் 13ஆவது துணைவேந்தராக 2009ஆம் ஆண்டு முதல் 2013ஆம் ஆண்டு வரை பதவி வகித்துள்ளார்.  

1973ஆம் ஆண்டு இந்திய ஆட்சிப் பணியில் சேர்ந்த இவர், மத்தியப் பிரதேச மாநில அரசிலும், இந்திய அரசிலும் பல்வேறு தகுதிகளில் பணிபுரிந்துள்ளார்.
# ஆலிலை கண்ணன்

**ஆலிலை கண்ணன்** என்பது திருமால் தன்னுடைய பக்தரான மார்க்கண்டேய முனிவருக்கு காட்சிதந்த கோலமாகும். இந்தக் கோலத்தில் ஆலிலை எனப்படும் ஆலமரத்தின் இலையில் குழந்தை வடிவில் கண்ணனாக திருமால் இருப்பார். அந்த இலை பெரும் பிரளயத்தில் மிதந்து கொண்டிருக்கும்.  

மார்க்கண்டேய மகரிசிக்கு வில்லிப்புத்தூரில் இக்காட்சி காணக் கிடைத்ததாகவும். பிரளயக் காலத்தில் அனைத்து தேவர்களையும், உயிர்களையும், அண்டங்களையும் உள்ளடக்கி வயிற்றிலுள் சுமந்துகொண்டு கண்ணன் குழந்தையாக இருப்பதை அவர் கண்டதாகவும் நம்பப்படுகிறது. ஆலிலையின் மீது திருமால் படுத்திருப்பதால், ஆலிலை ஆதிசேஷனது அம்சமாகக் கருதப்படுகிறது.  

வைணவக் கோயில்களில் திருவிழாக் காலங்களில் திருமாலுக்கு ஆலிலை கண்ணன் கோலத்தில் அலங்காரம் செய்கின்றனர்.  

## ஆதாரங்கள்
# ஜோக்கர்



** ஜோக்கர் ** (*Joker*) என்பது 2016ஆம் ஆண்டு தமிழில் வெளியான அரசியல் மற்றும் சமூக பகடித் திரைப்படமாகும். ராஜு முருகன் இயக்கத்தில் குரு சோமசுந்தரம், ரம்யா பாண்டியன், காயத்திரி, பவா செல்லத்துரை, ராமசாமி போன்றவர்கள் நடித்துள்ளனர்.  

## தயாரிப்பு

தனது முதல் படமான குக்கூ முடித்த 6 மாதங்கள் கழித்து, ராஜு முருகன் இந்த திரைப்படத்தின் கதையை முடிவுசெய்தார். தர்மபுரியை அடிப்படையாகக் கொண்ட கதை என்பதால் அந்த ஊரிலேயே தங்கி இந்த படத்தின் கதையை எழுதி இருக்கிறார்.  

கதையின் நாயகனாக குரு சோமசுந்தரம் தேர்வு செய்யப்பட்டார். குக்கூ திரைப்பட இசையமைப்பாளரின் வலியுறுத்தலின் பெயரில் ராஜு, ஸ்யான் ரொலாண்ட்யை தேர்வு செய்தார்.  

மொத்தம் 50 நாட்கள் திடடமிடப்பட்டு தர்மபுரி பகுதியில் இந்தத் திரைப்படம் பதிவு செய்யப் பட்டது. பதிவதற்கு முன்பே அனைத்து காடசிகளும் பயிற்சி செய்யப்படடன என்பதும் கூடுதல் தகவல்.  

## இசை

இந்தப் படத்தின் முதல் இசை பாடல் " என்னங்க சார் உங்க சட்டம் " ஏப்ரல் மாதம் 1ஆம் தேதி வெளியானது. ஒரு முட்டாள் பற்றிய கதை என்பதால் முட்டாள்கள் தினமான ஏப்ரல் 1ஆம் தேதி வெளியிடப்படுகிறது என்றும் இந்த நிகழ்வு பேசப்பட்டது.  

இந்த திரைப்படத்தின் இசையை தருமபுரி மாவட்டத்தைச் சேர்ந்த பல நாட்டுப்புர இசைக் கலைஞர்கள் பாடியுள்ளனர்  

| எண் | பாடல் | பாடலாசிரியர் | பாடகர்(கள்) | நேரம்(நிமிடம்) |  |
| --- | --- | --- | --- | --- | --- |
| 1 | எண்ணங்க சார் உங்க சட்டம் | யுகபாரதி | அறந்தை பாவா, கே.பெருமாள் | 4.16 |  |
| 2 | ஓலா ஓலா குடிசையில | யுகபாரதி | முருகவேல் கார்த்திகா வைத்தியநாதன் | 4.14 |  |
| 3 | ஜாஸ்மினு | யுகபாரதி | சுந்தரய்யர் | 3.33 |  |
| 4 | ஹல்லா போல் ( உறக்கக் சொல் ) | ஸ்யான் ரொலாண்ட் | ஸ்யான் ரொலாண்ட், கல்யாணி நாயர், யுகபாரதி | 2.55 |  |
| 5 | மன்னர் மன்னன் பின்னணி இசை | ஸ்யான் ரொலாண்ட் | ராணி | 2.30 |  |
| 6 | செல்லமா | இரமேஷ் வைத்யா | ஸ்யான் ரொலாண்ட், கே. பெருமாள், எம். லலிதா சுதா | 4.10 | } |

## கதை

தான் விரும்பி மனம் முடிக்கும் பெண் விருப்பத்திற்காக மன்னர் மன்னன் என்பவர் ஒரு கழிப்பறை கட்ட முயல்கிறார். அரசாங்க கடனுதவியுடன் - "வாழ்ந்து பாப்போம்" என்று பெயரிடப் பட்ட திட்டத்தின் கீழ் அரைகுறையாய் ஒரு கழிப்பறையை கட்டி முடிக்கிறார். இந்த நிலையில் அந்த பெண்ணின் சம்மதம் பெற்று அவரை திருமணமும் செய்கிறார்.  

பின் நிகழும் சம்பவங்களால், மன்னர் மன்னன் மனநிலை பிறழ்கிறார். அதன் பின் நடக்கும் சம்பவங்கள் இந்த படமாகின்றன
# தென்பொன்பரப்பி சொர்ணபுரீஸ்வரர் கோயில்

**தென்பொன்பரப்பி சொர்ணபுரீஸ்வரர் கோயில்** என்பது கள்ளக்குறிச்சி மாவட்டம் தென்பொன்பரப்பி எனும் கிராமத்தில் அமைந்துள்ள சிவாலயமாகும். இச்சிவாலயத்தின் மூலவர் சொர்ணபுரீசுவரர் என்றும், அம்பிகை உமையாள் என்றும் அழைக்கப்படுகிறார். இத்தலம் 1300 ஆண்டுகள் பழமையானதாகும்.  

## தல வரலாறு
காகபுஜண்டர் 18 சித்தர்களின் தலைவராக கருதப்படுகிறார். அவர் இத்தலத்தில் 16 ஆண்டுகள் கடும்தவமிருந்து அதன் பயனாக 16 முகங்கள் கொண்ட சோடச லிங்கத்தின் தரிசனம் பெற்றார். அதைப் போன்ற சிவலிங்கத்தினை உருவாக்கி தென் பொன்பரப்பி பகுதியை ஆட்சி செய்த வானகோவராயன் எனும் மன்னனிடம் அளித்தார். மன்னர் இந்த லிங்கத்தினை வைத்து கோயில் அமைத்தார்.  

## விழாக்கள்
- ஆவணி பவுர்ணமி
- பங்குனி உத்திரம்
- பிரதோசம்
- சிவராத்திரி

## தல சிறப்பு
- இச்சிவாலயத்தின் மூலவரான சொர்ணபுரீசுவரர் லிங்க வடிவில் காட்சிதருகிறார். இந்த லிங்கம் சோடச லிங்கம் எனப்படும் 16 பட்டைகளுடன் கூடியதாகும்.
- ஆவணி பவுர்ணமி மற்றும் பங்குனி உத்திரத்தன்று காலையில் பாலநந்தியின் இரண்டு கொம்புகளிடையே சூரிய ஒளியானது சென்று சிவலிங்கத்தின் மீது படுகிறது.
- இந்த லிங்கம் நவபாசாணத்துக்கு நிகரான சூரியகாந்த தன்மை உடையது. மேலும் 5.5 அடி உயரம் கொண்டது.
- காகபுஜண்டரின் சமாதி இக்கோயிலுக்கு அருகே உள்ளது.

## ஆதாரங்கள்
# கௌரி கிருபானந்தன்

**கௌரி கிருபானந்தன்** தெலுங்கிலிருந்து தமிழுக்கும், தமிழிலிருந்து தெலுங்கிற்கும் குறிப்பிடத்தகுந்த மொழிபெயர்ப்புகளைச் செய்து வருபவர்.  

## வாழ்க்கைக்குறிப்பு
இவர் செப்டம்பர் 2, 1956ல் திண்டுக்கல்லில், கிருஷ்ணமூர்த்தி ராஜலட்சுமி தம்பதியினருக்கு மகளாகப் பிறந்தார். தந்தை ஆந்திராவில் பணியாற்றியதால் இவரது பள்ளி கல்லூரிப் படிப்பு ஆந்திராவில் நிகழ்ந்தது. வணிகவியலில் இளங்கலை பட்டம் பெற்றார். இவர் கடந்த 18 ஆண்டுகளாகத் தனக்குப் பிடித்த நாவல்களை, சிறுகதைகளைத் தமிழிலிருந்து தெலுங்கிற்கும், தெலுங்கிலிருந்து தமிழுக்கும் மொழிபெயர்த்து வருகிறார். எண்டமூரி வீரேந்திரநாத்தின் சிறுகதை, நாவல்களை அனுமதி பெற்று மொழிபெயர்த்தார். அவரது புகழ்பெற்ற ‘அந்தர்முகம்’ நாவலை இவர் மொழிபெயர்க்க, பிரபல அல்லயன்ஸ் பதிப்பகம் அதனை வெளியிட்டு ஊக்கப்படுத்தியது. ஆந்திராவின் புகழ்பெற்ற கம்யூனிஸ்ட் போராளியான கொண்டபல்லி கோடேஸ்வரம்மாவின் வரலாற்றை ‘ஆளற்ற பாலம்’ என்ற தலைப்பில் இவர் மொழிபெயர்த்துள்ளார்.  

## படைப்புகள்
### எண்டமூரி வீரேந்திரநாத்தின் புகழ்பெற்ற படைப்புகள்
1.தளபதி  
2.பிரளயம்  
3.லேடீஸ் ஹாஸ்டல்  
4.ரிஷி  
5.தூக்குத் தண்டனை  
6.பணம் மைனஸ் பணம்  
7.துளசி தளம்  
8.மீண்டும் துளசி  

போன்றவற்றைத் தமிழ் வாசகர்கள் பரவலாக அறிய இவர் காரணமானார்.  

### யத்தனபூடி சுலோசனா ராணியின் நூல்கள்
தெலுங்கு இலக்கிய உலகின் மிக முக்கிய எழுத்தாளரும், ‘நாவல் ராணி’ என்று போற்றப்படுபவருமான யத்தனபூடி சுலோசனா ராணியின் நூல்கள் பலவற்றையும் தமிழில் மொழிபெயர்த்து அளித்தார். அவை  
1.சங்கமம்  
2.மௌன ராகம்  
3.நிவேதிதா  
4.சம்யுக்தா  
5.தொடுவானம்  

### ஓல்காவின் படைப்புகள்
1.மானவி  
2.சுஜாதா  
3.மீட்சி  

### தமிழிலிருந்து தெலுங்கிற்கு
அசோகமித்திரன், ஜெயகாந்தன், சுஜாதா, வாசந்தி, சிவசங்கரி, அனுராதா ரமணன், உஷா சுப்பிரமணியன், இந்திரா பார்த்தசாரதி எனப் பலரது படைப்புகளை வழங்கியிருக்கிறார். மேலும் இவர் 60க்கும் மேற்பட்ட நூல்களை மொழிபெயர்த்துள்ளார்.  

## விருதுகள்
- 2015ம் ஆண்ட ‘விமுக்தா’ என்ற பெயரில் திருமதி ஓல்கா எழுதிய தெலுங்கு நாவலின் தமிழ் மொழிபெயர்ப்பான ‘மீட்சி’ என்ற அதன் மொழிபெயர்ப்புக்கு சிறந்த மொழிபெயர்ப்புக்கான சாகித்ய அகாதமி விருது கிடைத்துள்ளது.
- கௌரி கிருபானந்தனின் படைப்புகளுக்காகத் திருப்பூர் லயன்ஸ் கிளப் விருது, க்ரோனோக்ராப் குழும விருது உட்படப் பல விருதுகள், பாராட்டுக்களைப் பெற்றிருக்கிறார்.
# லலிதாகுமாரி


**லலிதாகுமாரி**, ஒரு தெலுங்கு எழுத்தாளர். இவருடைய புனைபெயர் ஓல்கா.  

## வாழ்க்கைக்குறிப்பு
இவர் ஆந்திரப் பிரதேசத்தின் மிகப்பெரிய நகரமான குண்டூரில் பிறந்தவர். காங்கிரசினுடைய நூலகம் ஓல்காவின் முக்கியமான பனிரெண்டு படைப்புகளை வெளியிட்டுள்ளது. ஒல்கா தனது படைப்புகளில் பெண் சமத்துவத்தையும் பெண்களின் வாழ்க்கை முறைகளையும் சுட்டிக்காட்டியுள்ளார்.  

## படைப்புகள்
இவரது படைப்புகள்:  
- சுவிச்சா (1994)
- சகாஜா (1995)
- மானவி (1998)
- கன்னிட்டி கர்தாலா வெண்ணிலா (1999)
- குலாபிலு (2000)
- பிரயோகம் (1995)
- ராஜகியா காதாலு (1993)

### தமிழில் மொழிபெயர்க்கப்பட்டவை
- மானவி
- சுஜாதா
- மீட்சி
இவற்றை கௌரி கிருபானந்தன் என்ற மொழிபெயர்ப்பாளர் தமிழில் மொழிபெயர்த்துள்ளார்.
# ஏவுகணை நுட்பம் கட்டுப்படுத்தும் அமைப்பு

**ஏவுகணை நுட்பம் கட்டுப்படுத்தும் அமைப்பு** என்பது பலநாடுகள் உறுப்பு வகிக்கும் ஏவுகணை நுட்ப ஏற்றுமதியை கட்டுப்படுத்தும் அமைப்பாகும். இதில் 35 நாடுகள் உறுப்பினர்களாக உள்ளன. ஏவுகணை நுட்பம் பரவுவதை தடுப்பதும் 500 கிலோ எடையுடன் 300 கி.மீ. தூரம் செல்லும் ஆளில்லா வானூர்தி நுட்ப ஏற்றுமதியை தடை செய்வதும் இதன் பணியாகும். இதன் உறுப்பு நாடுகளின் பணி\செயல்பாடுகள் தன்னார்வமானது எந்த நாட்டையும் அமைப்பின் குறிக்கோளுக்கு மாறாக செயல் பட்டதென்றால் தண்டிக்கமுடியாது.  

## வரலாறு

ஏழு பேர் குழு எனப் பொருள் தரும் ஜி7 அதாவது பிரான்ஸ், இத்தாலி, ஜெர்மனி, ஜப்பான், ஐக்கிய அமெரிக்க மாநிலங்கள், ஐக்கிய இராச்சியம், கனடா ஆகியவற்றால் ஏவுகணை நுட்பம் ஏற்றுமதியாவதை தடுப்பதற்காகவும் 500 கிலோ எடைக்கு மேல் 300 கி.மீ. தூரம் செல்லும் செலுத்து நுட்பம் ஏற்றுமதியாவதை தடுப்பதற்காகவும் 1987 ஏப்ரல் மாதம் உருவாக்கப்பட்டது..
# ச. பவனாந்தம் பிள்ளை

**ச. பவனாந்தம் பிள்ளை** என்பவர் தமிழறிஞராவார். இவர் ஆங்கிலமும் தமிழும் கற்ற அறிஞர். காவலர் துறையில் 35 ஆண்டுகள் பணியாற்றியவர். பல தமிழ் நூல்களை அச்சிட்டவர். இவர் பெயரால் வெளிவந்திருக்கும் நன்னூல் காண்டிகை உரை இராமநுசகவிராயர், சங்கர நமச்சிவாயர் முதலியோர் உரைகளை தழுவி எழுதப்பட்டதாகும்.இக்காண்டிகையின் இறுதியில், நன்னூல் சூத்திரங்களோடு ஒத்த தொல்காப்பியச் சூத்திரங்கள் காட்டப்பட்டுள்ளன. இவை ஒப்பு நோக்கில் படிப்பார்க்குப் பெரிதும் பயன்படும்.  

## ஆதாரங்கள்
# அட்டானு தாசு

**அட்டானு தாசு** *(Atanu Das)* 1992 ஆம் ஆண்டு ஏப்ரல் 5 ஆம் நாள் பிறந்த ஓர் இந்திய வில்லாளர் ஆவார். ஆண்களுக்கான தனிநபர் மற்றும் அணிப்பிரிவுகளில் கூட்டுவில் போட்டிகளில் இந்தியாவின் சார்பாக பங்கேற்று வருகிறார். 2008 ஆம் ஆண்டு முதல் அனைத்துலக வில்வித்தைப் போட்டிகளில் பங்கேற்று வரும் அட்டானு தாசு, உலகத் தரவரிசையில் தற்பொழுது 22 ஆவது இடத்தைப் பிடித்து தொடர்ந்து விளையாடி வருகிறார்.  

2013 ஆம் ஆண்டு கொலம்பியாவில் நடைபெற்ற உலகக்கோப்பை வில்வித்தைப் போட்டியில் கலப்பு இரட்டையர் பிரிவில் அட்டானு தாசு, தீபிகா குமாரியுடன் இணைந்து போட்டியிட்டு வெண்கலப் பதக்கத்தை வென்றார். கொல்கத்தாவிலுள்ள பாரத் பெட்ரோலியம் நிறுவனத்தில் தற்பொழுது இவர் பணிபுரிந்து வருகிறார்.  

வில்வித்தைப் போட்டியில் திறமையுள்ள நம்பிக்கை நட்சத்திரமாக விளங்கும் இந்தியரான அட்டானுதாசு தன்னுடைய 14 ஆவது வயதில் பயிற்சியாளர் மித்து தாவிடம் பயிற்சி பெற்றுவந்தார். பின்னர் 2008 ஆம் ஆண்டில் டாட்டா வில்வித்தைக் கழகத்திற்குச் சென்று கொரியப் பயிறேசியாளர் இலிம் சாயெ வோங்கிடம் பயிற்சி பெற்றார்.  

## பிற சாதனைகள்
- வெள்ளிப்பதக்கம், கூட்டுவில் ஆண்கள் தனிச்சுற்று, தேசிய முதுநிலை வில்வித்தை சாம்பியன் போட்டி,2014
- கூட்டுவில் ஆண்கள் குழுப்போட்டி, கிராண்ட் பிரிக்சு ஆசிய வில்வித்தைப் போட்டி, தாய்லாந்து, 2013. இராகுல் பானர்ஜி மற்றும் பினோத் சுவான்சி உடன்
- கூட்டுவில் கலப்பு இரட்டையர் போட்டி, கிராண்ட் பிரிக்சு ஆசிய வில்வித்தைப் போட்டி, தாய்லாந்து, 2013 ( பாம்பேலா தேவி இலைசுராம் உடன்.)
- , கூட்டுவில் ஆண்கள் குழுப்போட்டி, 3-வது கிராண்ட் பிரிக்சு ஆசிய வில்வித்தைப் போட்டி, டாக்கா, பங்களாதேசு 2011
- தங்கப் பதக்கம் - கூட்டுவில் ஆண்கள் குழுப்போட்டி , 34 ஆவது தேசிய விளையாட்டுப் போட்டிகள், ஜாம்செட்பூர், இந்தியா 2011
- கூட்டுவில் ஆண்கள் குழுப்போட்டி, 31 ஆவது சகாரா தேசிய முதுநிலை வில்வித்தை சாம்பியன் போட்டிகள், விசயவாடா, இந்தியா, 2011
- வெள்ளிப் பதக்கம்- கூட்டுவில் சிறுவர் குழுப்போட்டி , இளையோர் உலகச் சாம்பியன் போட்டி, போலந்து 2011
- தங்கப் பதக்கம் - கூட்டுவில் சிறுவர் குழுப்போட்டி, 33வது தேசிய இளநிலை வில்வித்தை சாம்பியன் போட்டிகள், புது தில்லி, இந்தியா, 2010
# அகிலன் கண்ணன்

**அகிலன் கண்ணன்** தமிழக எழுத்தாளரும், பதிப்பாளரும் ஆவார். இவர் எழுத்தாளர் அகிலனின் மகன் அகிலன் கண்ணன் ஆவார். மாணவப்பருவத்திலேயே 'தேன்மழை' இதழின் ஆசிரியர் குழுவில் இடம்பெற்றவர். தாகம் என்னும் பதிப்பகத்தின் நிறுவுநர்.  

## கல்வி
தனது பள்ளிக்கல்வியை கோபாலபுரம் மாநகராட்சி மேல்நிலைப்பள்ளியிலும் கல்லூரிக்கல்வியை சென்னை விவேகானந்தர் கல்லூரியிலும் பெற்றார்.
# உஷா சுப்பிரமணியன்



1982ல் நடந்த உலக எழுத்தாளர் மாநாட்டில் இந்தியாவின் சார்பில் அழைக்கப்பட்ட முதல் இந்தியப் பெண் எழுத்தாளர். இவரின் காக்கைச் சிறகினிலே நாவல் ஜப்பானிய மொழியில் மொழி பெயர்க்கப்பட்டுள்ளது. விளம்பர, வியாபார ஆவணப் படங்கள், 347க்கும் மேல் தயாரித்துள்ளார். பரதநாட்டியம் மற்றும் ஓவியத்தில் தேர்ச்சி பெற்றவர். உலக சிறந்த சிறுகதைகள் தொகுப்பில் இவரின் மூன்று கதைகள் உள்ளன.உஷா சுப்பிரமணியன் கதைகள் பாகம் 1 ; பாகம் 2 இலக்கிய சிந்தனை பரிசு 1995ல் திரில் திரில் சிறுகதைக்கும் 2002ல் லட்சுமி சிறுகதைக்கும் கிடைத்துள்ளது.
# 1933 இம்பீரியல் ஏயர்வேசு ருய்ச்சேலேடே விபத்து



**1933 இம்பீரியல் ஏயர்வேசு ருய்ச்சேலேடே விபத்து** (*1933 Imperial Airways Ruysselede crash*) எனும் இந்த நடு வான் வானூர்தி விபத்து, 1933-ம் ஆண்டு டிசம்பர் 30-ம் நாளன்று, பெல்ஜியத்தின் 'மேற்கு ப்ளாண்டர்ஸ்' (*West Flanders*) பிராந்தியத்தில் உள்ள "ருய்ச்சேலேடே" (*Ruysselede*) எனும் பகுதி அருகே வானொலி உயர் கோபுரத்தின் மீது மோதி நொறுங்கி விபத்துக்குள்ளானது. விபத்துக்குள்ளான "அவ்ரோ பத்து" (*Avro Ten*) வகையைச் சார்ந்த (பதிவு எண்:G-ABLU) இவ்வானூர்தி விபத்தில், பயணித்த பத்துப்பேர்களும் கொலையுண்டனர்.
# 1900 கோடைக்கால ஒலிம்பிக் போட்டிகளில் இந்தியா


**1900 கோடைக்கால ஒலிம்பிக் போட்டிகளில்** **இந்தியாவிலிருந்து** ஒரேஒரு போட்டியாளர் பங்கேற்றார். பிரான்சின் பாரிசில் நடந்த இந்தப் போட்டிகளில் இவ்வாறாக இந்தியா தற்கால ஒலிம்பிக் போட்டிகளில் முதல் முறையாகப் பங்கேற்றது. இந்தியா விடுதலை பெறாதிருந்த காலமெனினும் ஒலிம்பிக் வரலாற்றாளர்கள் இந்தியாவின் முடிவுகளைத் தனியாகவே தொகுத்து வந்துள்ளனர். இந்தியாவின் சார்பாக நார்மன் பிரிட்ச்சர்டு பங்கேற்றார்.  

2005இல் தடகள விளையாட்டுக் கூட்டமைப்புகளின் பன்னாட்டுச் சங்கம் 2004 கோடைக்கால ஒலிம்பிக் விளையாட்டுப் போட்டிகளின் அலுவல்முறையாக தடகளப் போட்டிகளின் புள்ளிவிவரங்களை வெளியிடுகையில் வரலாற்றுப் பகுதியில் பிரிட்ச்சர்டு 1900இல் பெரிய பிரித்தானியாவிற்காக விளையாடியதாக பதிந்துள்ளது. இதனை ஆராய்ந்த ஒலிம்பிக் வரலாற்றாளர்கள் சூன் 1900இல் நடந்த பிரித்தானிய தட கள சங்கம் நடத்திய தகுதிப் போட்டியில் வென்று பெரிய பிரித்தானியா சார்பாக விளையாடியதாக அறிந்தனர்.  
இருப்பினும் பன்னாட்டு ஒலிம்பிக் குழு பிரிட்சர்டு இந்தியா சார்பில் பங்கேற்றதாகவே கருதுகின்றது.  
## பதக்கம் பெற்றவர்கள்
- நார்மன் பிரிட்சர்டு
## போட்டி முடிவுகள்

### தட களப் போட்டிகள்

பிரிட்ச்சர்டு தட களப் போட்டிகளில், ஐந்து போட்டிகளில் பங்கேற்றார். இவற்றில் இரண்டில் இரண்டாவதாக வந்தார்.  

| இறுதி |
| --- |

## மேற்சான்றுகள்

-
# நார்மன் பிரிட்சர்டு


**நார்மன் கில்பெர்ட்டு பிரிட்சர்டு** (Norman Gilbert Pritchard) பின்னாளில் திரைப்படங்களில் **நார்மன் டிரெவோர்**, (23 சூன் 1877 &ndash; 31 அக்டோபர் 1929) இந்தியா சார்பாக 1900 ஒலிம்பிக்கில் தடகள விளையாட்டுப் போட்டிகளில் பங்கேற்றவர். இவர் பின்னாளில் ஹாலிவுட் நடிகராகவும் நியூயார்க் நகரத்தின் பிராடுவே அரங்கு கலைஞராகவும் விளங்கினார். பிரித்தானியப் பெற்றோர்க்குப் பிறந்த நார்மன் 1905இல் நிரந்தரமாக பெரிய பிரித்தானியாவிற்குக் குடிபெயர்ந்தார்.  

## மேற்சான்றுகள்